Publication: Magyar Közlöny
Issue: MK-2003-145 (Year: 2003, Number: 145)
Era: 1990-2004
Section: 66/1997. (XII. 29.) AB határozatban kifejtettek szerint
Paragraph Index: 93

(4) bekezdés látszólagos kollizíója, de ez viszont feloldható egy olyan értelmezéssel, amely szerint az (1) bekezdés nem fogható fel akként, miszerint a köztársasági elnök köteles lenne egy — hozzá ismét beterjesztett — alkotmányellenesnek tûnõ törvényt aláírni anélkül, hogy elõzetes normakontrollt kérhetne az Alkotmánybíróságtól. S feloldható a látszólagos kollízió úgy is, hogy alapvetõ különbségeket teszünk az elsõízben tárgyalt törvény alkotmányellenessége, valamint a visszaküldés folytán újratárgyalt törvénynek csak a megismételt jogalkotási eljárásban felmerült alkotmányellenessége között. Vajon az a körülmény, hogy a köztársasági elnök elõször csak a (2) bekezdés szerinti visszaküldési jogával élt, — mert az eredeti törvény nem volt alkotmányellenes, csak pl. célszerûtlen — lehet-e kizáró oka a megismételt eljárás során keletkezett és felmerült alkotmányellenesség elõzetes normakontroll útján történõ orvoslásának? Véleményem szerint nem. A (4) bekezdésben írt jogával a köztársasági elnök nemcsak akkor élhet, ha egy törvény elõször kerül hozzá, hanem akkor is, ha az Országgyûlés valamely törvényt az államfõi észrevételek megfontolása alapján újratárgyal, majd a változatlan, vagy akár változott tartalmú törvényt kihirdetés végett a köztársasági elnökhöz ismét beterjeszti. Ez egyenesen következik a köztársasági elnök alkotmányvédelmi funkciójából. Tehát õ az elõzetes alkotmányossági vizsgálatot mindkét esetben kezdeményezheti az Alkotmánybíróságnál, bármely szakaszban észleli is az alkotmányellenességet. Semmi és senki nem kényszerítheti õt arra, hogy pl. egy másodízben tárgyalt, és újra megszavazott, de immár alkotmánysértõvé vált törvényt aláírjon, és most már sem a (2), sem a (4) bekezdésben írt jogával ne élhessen.

Source: https://magyarkozlony.hu/hivatalos-lapok/42ecc5b5a8eae0ec02ab00ba2551bc8d78311f8d/dokumentumok/db6b089b450ec31c753b9f33688c0b0dbb03fd00/letoltes